Bahasa Kadazandusun

Bahasa KadazandusunOfficial Language  kdca.org (Boros Kadazandusun, Boros Momogun, Boros Mamasok) merupakan bahasa yang digolongkan dalam kelompok Melayu-Polinesia dalam rumpun bahasa AustronesiaBundu Dusun Sketch Grammar . Bahasa ini dituturkan oleh komuniti Kadazan dan Dusun di Sabah. Berdasarkan kepada Jabatan Perangkaan Negara, daripada banci penduduk tahun 2010 kira-kira 568,575 orang bertutur menggunakan bahasa ini berbanding pada tahun 2000 hanya berjumlah 479,944 orang (Banci penduduk dan Perumahan Tahun 2000). Bahasa Kadazandusun menjadi sebagai media penghubung dalam komunikasi antara mereka. Bahasa Kadazandusun mempunyai saudara terdekat dengan bahasa Murutic dan paitanic walaupun mempunyai perbezaan besar dari sebutan dan pembentukan dari morfologi dan sintaksis. Perjanjian perisytiharan Bahasa Kadazandusun sebagai bahasa rasmi telah diadakan pada 24 Januari 1995 di antara Persatuan Kebudayaan Kadazandusun (KDCA) dengan Persatuan Dusun Sabah Bersatu (USDA). Ini bermaksud bahawa Bahasa Kadazandusun yakni gabungan dua istilah iaitu 'Kadazan' dan 'Dusun' merupakan bahasa rasmi yang dipersetujui oleh kedua-dua pihak adalah tindakan yang cukup baik untuk perkembangan dan pembangunan bahasa ini pada masa akan datang.

 Sejarah 

Berdasarkan kajian pengkaji bahasa linguistik[Laura Robinson. 2005. Proto-Dusunic and reconstructions. University of Hawai'i at manoa bahawa Bahasa Kadazandusun merupakan bahasa dari kumpulan bahasa Austonesian. Manakala pengkaji lain pula menyatakan bahasa ini tergolong dalam kumpulan bahasa Dusunic Asli (Indigenous Dusun Tribe) yakni termasuk dalam keluarga besar bahasa Ausronesia di mana mempunyai kaitan dengan bahasa yang dituturkan di Selatan FilipinaBundu Dusun Sketch Grammar . Kadazandusun mempunyai persamaan dari segi aspek tatabahasa dengan bahasa di Filipina terutamanya bahasa Tagalog (Bahasa rasmi negara Filipina) dan juga mempunyai persamaan sebutan bebarapa perkataan dalam bahasa Melayu (Bahasa rasmi negara Malaysia). Walau bagaimanapun, kedua-dua persamaan tersebut mempunyai bilangan yang sedikit dan boleh dikatakan ianya tidak boleh memahami antara satu dengan lain. Berikut adalah kedudukan suku-suku dusunic di negeri Sabah yakni walau bahasa itu diputarbelit oleh penuturnya masih boleh difahami kerana marfologi dan sintaksis adalah sama, cumanya sebutan dan beberapa istilah atau perkataan mungkin ada perbezaan sedikit mengikut kampung atau daerah:

 Suku Dusunik  Kawasan didiami Dusun Liwan  Ranau, Tambunan, Keningau, Daerah Kecil Sook, Tuaran, Kota Belud, dan Tamparuli Dusun Bundu  Tamparuli, Tuaran, Ranau, Keningau, Daerah Kecil Sook, Tambunan, Kota Belud, Penampang Dusun Tindal  Kota Belud, Kota Marudu, Monggis Ranau dan Tenghilan Dusun Tobilung  Kota Belud, Kota Marudu, Kudat dan Inanam Dusun Lotud  Tuaran, dan Tampasuk Kota Belud Dusun Kuriyou  Bingkor Keningau Dusun Talantang  Kg.Mindohuon Lama, Kg.Ponulangan, Kg.Tubau, Kg.Pudau, Kg.Kodop, Kg.Piasau, Kg.Nimabali, dan Kawiyan di daerah Ranau, Kg. Bunga Raya Keningau, Sugut dan Kota Marudu (Ranau, Keningau, Sugut dan Kota Marudu) Momogun Rungus  Kudat dan Pitas Dusun Labuk  Beluran dan Telupid Dusun Tangara'/Tangaa'/Kadazan  Kadazan di Penampang, Kadazan di Papar, dan Kadazan di Mambakut, Tawau Dusun Minokok  Sook, Telupid, Koromuak dan Kinabatangan di Daerah Sandakan Dusun Tinagas  Kaingaran, Molinsou, Kawiyan serta Karagasan di daerah Ranau dan Kota Marudu Dusun Kimaragang  Kota Marudu dan Pitas Dusun Sonsongon  Kg. Sonsongon, Magandai dan suyad di Kota Marudu Dusun Dumpas  Kinabatangan, Sugut dan Sandakan Dusun Sukang  asal penempatan di tongod berhijrah ke Koromuak, Intilibon, Bukit Garam dan sepanjang daerah Kinabatangan Dusun Mangkaak  Kuamut, Koromuak, Tongod Dusun Sangau  Intilibon, Bukit Garam dan Koromuak Dusun Malapi  Tongod Dusun Tindakon  Balat Kawasan Hilir Kinabatangan Dusun Tompulung  Tongod Dusun Sogilitan  Kg. Miruru, Mangkadait, Maringkan dan Kopuron di Telupid Dusun Sandayoh  Paitan Dusun Tilau-ilau  Tongod, Beluran Dusun Garo  Kota Marudu Dusun Bira/Karanaan  Kampung Lintuhun, Tanah Rata, Lumondou, Botung dan Karanaan, Tambunan

 Dialek Kadazandusun 

Seperti bahasa-bahasa lain yang mempunyai dialek dalam kumpulan bahasanya, bahasa Kadazandusun juga tidak terkecuali dengan perbezaan pertuturan atau bahasa yang digunakan mengikut kampung dan daerah. Contoh sahaja di Daerah Ranau yang mana walaupun mendiami dalam satu daerah tetapi setiap kampung akan mempunyai dailek tersendiri dalam percakapan. Maka dengan itu secara umumnya dialek Kadazandusun boleh dipecahkan kepada 4 yang utama iaitu:

 Dusun Pantai Barat 

Dusun Pesisir Pantai atau Coastal Dusunic (sebutan Kadazandusun: Dusun id Kotogisan) atau juga dikenali sebagai Coastal Kadazan atau Dusun Tangaa' (sebutan oleh Kadazan) atau Tangara' (sebutan Dusun Bundu-Liwan) di mana kumpulan ini mendiami kawasan tanah rata dan kawasan pinggir pantai di Daerah Penampang, daerah Papar, Membakut dan sekitarnya. Maksud Tangaa' atau Tangara' adalah "yang menuruni bukit" atau "turun dari bukit", akibat dari itu mereka digelar sebagai Tangaa' atau Tangara' oleh suku Dusun Tagahas iaitu suku yang tinggal berjiran dengan suku ini (mendiami kawasan Ulu Penampang). Namun zaman kini, kumpulan dialek ini lebih senang dikenali sebagai Kadazan sahaja iaitu Kadazan Penampang dan Kadazan Papar, atau Kadazan Membakut ini kerana dialek Penampang (uvang Penampang) sedikit berbeza dengan dialek Papar (uvang Papar). Contohnya bagi perkataan hujan (rain) dalam dialek Kadazan Penampang menyebutnya 'asam' manakala dialek Kadazan Papar pula menyebut sebagai 'yasam'[Gossens.A.L.1924. Grammar and Vocabulary of the Dusun Language Journal. Vol.1L part 1L. Singapore]

Bahasa Kadazan adalah salah satu sub-bahasa dalam Kadazandusun yang boleh dikatakan maju dan berkembang kerana penggunaan bahasa ini meluas dalam penulisan buku, journal mahupun surat khabar tempatan dan diajar di sekolah pada awal kemerdekaan sebelum ianya dimansuhkan. Bahasa ini mirip kepada dialek Liwan (Central Dusunic) tetapi setelah perkembangan kosa kata dan tatabahasa maka bahasa ini mampu berdiri sendiri tanpa disandarkan kepada mana-mana dialek serumpun. Jumlah penutur hampir 100,000 orang. Umumnya bahasa yang dituturkan di kawasan Penampang dan Papar ini menggunakan konsonan /Z/ bagi mengantikan huruf /Y/, /V/ mengantikan huruf /W/ manakala /L/ mengantikan huruf /R/, tetapi tanpa huruf /L/ menggantikan huruf /R/, dan juga /H/ pula mengantikan huruf /L/ dalam sesetengah perkataan.

 Dialek Kadazan Penampang 
Dialek Kadazan Penampang inilah dialek yang digunakan dalam siaran radio dan penulisan dalam surat khabar. Berikut adalah contoh dialek Kadazan Penampang.

 Kadazandusun Piawai  Kadazan Penampang  Melayu Boros  boos  kata; cakap bawang  bavang  sungai tayam  tazam  binatang; haiwan tulun  tuhun  orang labus  habus  keluar ruputan; luputan  luputan  laporan sumandak  hahangai  gadis; dara sunti tanak wagu  buvazoi; tanak vagu  pemuda; jejaka yoku; oku  zou  saya rasam  asam  hujan kopio  kopizo, kozo  sangat tungau  tingau  kucing osonong  avasi  bagus; baik; elokguugulu  guuguhu dahulu; dulu-dulu; zaman dahulu kopiruba kopisoomo  berjumpa modsinding; suminding  humozou  menyanyi

 Dialek Kadazan Papar 
Kadazan Papar mendiami di kawasan daerah Papar dengan dialek sedikit perbezaan yang digunakan di daerah Penampang. Namun setelah penjenamaan semula nama 'Dusun' kepada "Kadazan', kelompok ini menerima dengan hati terbuka nama baharu mereka iaitu Kadazan. Dan kini bahasa Papar mengadaptasi dialek Kadazan Penampang dalam perbualan harian kerana bahasa tersebut digunakan dalam siaran radio dan surat khabar. Contoh dialek Kadazan Papar berdasarkan mini-kamus oleh A.L Gossens:

 Kadazandusun Piawai  Dialek Kadazan Papar  Melayu boros  boos  kata; cakap bawang  bavang  sungai tayam  yayamu; yamu-yamu  binatang; haiwan tulun  uhun  orang labus  habus  luar ruputan  popohabal  laporan sumandak  baabazad; bazad-bazad  gadis; dara sunti tanak wagu  hangai-hangai; tanak vagu  pemuda; jejaka yoku; oku  zou; ou  saya rasam  yasam  hujan awagat  ovontod  berat tungau  izing  kucing kumakap  kumozou  menziarahi imbulai  jumahak muncul modsinding; suminding  yumohou  menyanyi

 Dusun Utara 
Dusun Utara atau Northern Dusunic juga disebut (Dusun id kabaabatan) adalah penutur bahasa Kadazandusun yang tinggal di utara Sabah yakni meliputi Daerah kudat, Daerah Pitas, Kota Marudu dan sekitarnya. Uniknya Northern Dusunic khususnya Rungus ingin diri mereka dikenali atau dipanggil sebagai Momogun Rungus[Ong Puay Lui.1994.Research note: Glimpses in Passing of life in a Rungus Longhouse], pendapat mereka istilah Momogun adalah istilah yang benar bagi keturunan Kadazandusun dari Nunuk Ragang dan harus dipertahankan selama-lamanya serta nama Momogun ini mempunyai darjat dan nilai yang tinggi terhadap bangsa, kebudayaan dan keturunan.

Dialek ini mempunyai sedikit perbezaan dengan Coastal Dusunic atau mana-mana dialek Dusunic lain di mana mereka mempunyai cara sebutan yang unik. Northern Dusunic ini termasuklah Momogun Rungus, Dusun Tobilung dan Dusun Kimaragang, terdapat sub-dailek seperti Gandahon, Gonsomon, Nuluw, Tupak dan Pilapalzan [sub-dialek Momogun Rungus]. Walau bagaimanapun, Variasi dailek antara Momogun Rungus, Dusun Tobilung serta Dusun Kimaragang mempunyai sebutan dan intonasi yang berbeza dengan ketara. namun masih memahami antara satu dengan lain.

 Dialek Momogun Rungus 

 Kadazandusun Piawai  Momogun Rungus  Melayu Otopot  banal  betul; benar bawang  bavang  sungai tayam  dupot  binatang; haiwan tulun  tulun  orang labus  N/L  luar lamin  valai  rumah sumandak  sumuni  gadis; dara sunti yoku; oku  yoku  saya rasam  dumarun; darun  hujan awagat  avagat  berat

 Dialek Kimaragang 
Contoh dibawah contoh dialek Kimaragang berdasarkan kepada kajian Jim Johansson[Johansson. Jim.2011.Kimaragang Dusun Spelling Guide]

Juga dikenali sebagai Dusun Sokid oleh Tanggara (Tanggaa) atau Kadazan yang mendiami kawasan pedalaman Sabah atau Dusun yang berlokasi di tengah Sabah merupakan kelompok terbesar dalam keluarga bahasa Kadazandusun. Berdasarkan kepada laporan Ethnologue bahawaLaporan Ethnologue Central Dusun kawasan yang didiami oleh kumpulan ini ialah Beaufort, Kota Belud, Kota Kinabalu, Kota Marudu, Kinabatangan, Keningau, Labuk-sugut, Penampang, Papar, Ranau, Tambunan, Tuaran dan Daerah Tawau (minoriti). Mereka membentuk 1/3 jumlah keseluruhan dalam keluarga Kadazandusun yang ada di Sabah. Dialek-dialek dalam Central Dusun ini boleh bertutur dan memahami antara dailek. Maksudnya tidak mempunyai masalah berkomunikasi sesama mereka. Berikut adalah dailek-dialek yang dituturkan dalam kumpulan bahasa Central Dusun iaitu:

Juga dikenali sebagai dialek Dusun Mosilou, majoriti tinggal di Sugut dan Daerah Labuk, Mosilou Daerah Ranau, dan Ulu Penampang Sub-dialek ini juga terdapat di Kota Marudu setelah berlaku penghijrahan pada masa dahulu iaitu di Kampung Talantang 1 dan Talantang 2. Kadang-kadang suku ini dikenali sebagai Tilan-ilan, Dusun, Sugut, dan Tanggal. Terdapat dua dailek terbesar iaitu Talantang dan Tinagas. Contoh perkataan dialek Talantang ialah "mori-lah", "kopijo-benar: betul", "modju;poju-mandi". Jika dialek Kadazan sinonim dengan penggunaan fonem konsonan /z/ /v/ dan /l/ dan Dialek Bundu-Liwan sinonim dengan fonem konsonan /y/ /w/ dan /r/ tetapi dialek Talantang sinonim dengan fonem konsonan /j/ /w/ dan /r/. Berikut adalah contoh dialek Talantang dengan perbandingan bahasa Kadazandusun piawai:
{| class="wikitable"
|-
! Kadazandusun Piawai !! Dialek Kimaragang !! Melayu
|-
| mantad || mantad || dari
|-
| kaanu || kaanu || dapat mengambil; mendapat
|-
| boros || boros || kata; cakap
|-
| waig || weeg || air
|-
| isoiso || iseeso || satu-satu
|-
| naakan || naakan || dimakan
|-
| podsu || modsu || mandi
|-
| nonggo || siombo || mana
|-
| imuhawan || posopuoh || sapuhkan
|-
| walai || walay || rumah
|-
| songgira || sera || bila
|-
| rasam || darun || hujan
|-

 Dusun Pantai timur / Kadazan Labuk-Kinabatangan 
Dusun Pantai Timur (Dusun id kosilahon) atau Eastern Dusunic adalah meliputi Telupid, Beluran, Sandakan, Kinabatangan dan Tongod. Juga dikenali beberapa nama iaitu Eastern Kadazan, Sogilitan, Tindakon dan Tompulung Antara Dusun Pantai Timur yang terlibat ialah Dusun Mangkaak, Dusun Lamaag, sukang, Tindakon, Tompulung, Malapi, Minokok, Dumpas dan sebagainya.

Dialek Dusun Pantai Timur ini mempunyai perbezaan ketara dengan dialek serumpun yang lain seperti Coastal Dusun, Northern Dusun, dan Central Dusun. Bunyi dan sebutan mempunyai gaya tersendiri bila mana berkomunikasi sesama mereka. Kelompok Dusun Pantai Timur masih boleh memahami sesama dialek walaupun terdapat beberapa perkataan yang berbeza.

 Central Dusun 
Juga dikenali sebagai Dusun Sokid oleh Tanggara (Tanggaa) atau Kadazan yang mendiami kawasan pedalaman Sabah atau Dusun yang berlokasi di tengah Sabah merupakan kelompok terbesar dalam keluarga bahasa Kadazandusun. Berdasarkan kepada laporan Ethnologue bahawaLaporan Ethnologue Central Dusun kawasan yang didiami oleh kumpulan ini ialah Beaufort, Kota Belud, Kota Kinabalu, Kota Merudu, Kinabatangan, Keningau, Labuk-sugut, Penampang, Papar, Ranau, Tambunan, Tuaran dan Daerah Tawau (minoriti). Mereka membentuk 1/3 jumlah keseluruhan dalam keluarga Kadazandusun yang ada di Sabah. Dialek-dialek dalam Central Dusun ini boleh bertutur dan memahami antara dailek. Maksudnya tidak mempunyai masalah berkomunikasi sesama mereka. Berikut adalah dailek-dialek yang dituturkan dalam kumpulan bahasa Central Dusun iaitu:

 Dialek Ulu Sugut 
Juga dikenali sebagai dialek Dusun Mosilou, majoriti tinggal di Sugut dan Daerah Labuk, Mosilou Daerah Ranau, dan Ulu Penampang Sub-dialek ini juga terdapat di Kota Merudu setelah berlaku penghijrahan pada masa dahulu iaitu di Kampung Talantang 1 dan Talantang 2. Kadang-kadang suku ini dikenali sebagai Tilan-ilan, Dusun, Sugut, dan Tanggal. Terdapat dua dailek terbesar iaitu Talantang dan Tinagas. Contoh perkataan dialek Talantang ialah "mori-lah", "kopijo-benar: betul", "modju;poju-mandi". Jika dialek Kadazan sinonim dengan penggunaan fonem konsonan /z/ /v/ dan /l/ dan Dialek Bundu-Liwan sinonim dengan fonem konsonan /y/ /w/ dan /r/ tetapi dialek Talantang sinonim dengan fonem konsonan /j/ /w/ dan /r/. Berikut adalah contoh dialek Talantang dengan perbandingan bahasa Kadazandusun piawai:

 Kadazandusun piawai  Talantang  Melayu  Kopio  kopijo  benar; betul kopisuayan  kopisuajan  perbezaan agayo  agajo  besar   kiwaa, haro  waro  ada; mempunyai nonggo  siongo  mana 

 Dialek Liwan 
Dailek Liwan juga dikenali sebagai Hills Dusun (Dusun Bukit/gunung), atau selalunya disandarkan kepada nama daerah iaitu 'Dusun Ranau'. Salah satu dialek yang diiktiraf sebagai dialek rasmi bahasa Kadazandusun yang digunakan dalam pengajaran dan pembelajaran di sekolah berdasarkan persetujuan yang dilakukan oleh kedua-dua persatuan KDCA dan USDA. Asal usul nama Liwan adalah diambil sempena nama kayu yang banyak tumbuh di kawasan penempatan suku ini menyebabkan dialek mereka disandarkan kepada nama kayu Liwan. Namun pendapat ini belum dapat dibuktikan keshahihannya, oleh itu diharap asal-usul 'Dusun Liwan' ini dapat dibuktikan dalam dokumen yang autentik.

"Trandmark" untuk dialek ini biasanya menggunakan sebutan 'mala' dalam percakapan harian mereka yang tidak digunakan mana-mana dailek dalam rumpun keluarga Dusunik. Dialek ini mempunyai variasi sebutan dari nada lembut hingga variasi sederhana keras. Contohnya, ton dan nada bunyi di Kampung Sosondoton Ranau berbeza dengan ton dan nada bunyi di Kampung Marampong Keningau. Setiap sub-dailek seperti Liwan Kundasang, Liwan Keningau, dan Liwan Tambunan yang wujud masih boleh memahami dengan 99.9% perkataan pada setiap sub-dialek yang ada bila mana berbicara sesama mereka. Cuma bezanya ialah nada, ton dan bunyi percakapan. Bunyi fonem vokal /o/ seakan-akan bunyi /e/ dalam sebutan sesuatu perkataan. Walau bagaimanapun, Fonem vokal dialek Liwan hanya empat sahaja iaitu /a/, /i/, /o/ dan /u/ iaitu sama dengan fonem vokal dalam keluarga bahasa Dusunik yang lain. Berikut adalah contoh perkataan dialek Liwan:

 Kadazandusun Piawai  Liwan  Melayu nonggo  hinonggo  mana tingau  tungau  kucing kiwaa, haro  haro  ada lamin  walai  rumah winoun  winoun  alam semester  tinaru  tinaru  bangsa aiso  awiso;inggaa  tiada amu, au  awu  tidak pomogunan  pomogunan  negara; dunia gakod  hakod  kaki kopiruba  kopisolowot  berjumpa

 Dialek Bundu 
Dusun Bundu juga merupakan dialek yang diiktiraf sebagai dialek rasmi dalam pengajaran dan pembelajaran di sekolah-sekolah seluruh Sabah. "Trademark" Dialek ini sering menggunakan "haitt" dalam pertuturan harian mereka yang tidak dikongsi oleh mana-mana suku Dusunic yang lain. Mendiami kawasan seperti Tuaran, Tamparuli, Inanam, Ranau, Tambunan, Kota Belud, Menggatal dan lain-lain. Asas dialek Bundu tanpa digunakan huruf 'w'. Berikut adalah contoh dialek yang digunakan oleh dialek Bundu:

 Kadazandusun Piawai  Bundu  Melayu nonggo  hombo  mana tungau  dungau  kucing kiwaa, haro  alo  ada; mempunyai lamin  dualai  rumah winoun  tinoun  alam semester tinaru  tinaru  bangsa aiso  aiharo  tiada ginawo  ginaoh  hati gakod  takod  kaki sawo  saoh  suami/isteri; kahwin ngawi  ngaie  semua kopiruba  kopisoloot  berjumpa

 Bahasa Kadazandusun piawai 
Bahasa Kadazandusun adalah istilah yang digunakan merujuk kepada bahasa yang diajar di sekolah-sekolah di seluruh Sabah dan beberapa sekolah di Sarawak dan Semenanjung Malaysia yang berteraskan kepada dialek Bundu-Liwan piawai dan diperkaya dengan dialek-dialek lain dari kelompok Coastal Kadazan, Northern Dusun, Eastern Dusun dan dalam sub-dialek kumpulan Central Dusun itu sendiri. Cara ini dapat meningkatkan dan meninggikan martabat bahasa tersebut. Memartabatkan bahasa ini bukan sahaja dilihat dari segi peningkatan penutur dikalangan Kadazandusun atau penggunaan dalam siaran di radia-radio tempatan tetapi juga perlu melakukan penelitian, perancangan, dan seterusnya perlaksanaan dalam penulisan dan komunikasi yang meluas iaitu lebih kepada pengkodan bahasa Kadazandusun.

 Fonologi 
Fonetik bermaksud pengkajian terhadap bunyi bahasa pada sesuatu kaum atau bangsa. tujuan fonetik ini ialah menyusun bunyi yang dihasilkan dalam sesuatu bahasa yang wujud di dunia. Selalunya kajian terhadap fonetik bahasa menjurus kepada situasi penghasilan bunyi dan situasi fizikal bahasa. Manakala fonologi pula ialah kajian sistem bunyi pada sesuatu bahasa itu dengan tujuan menentukan persamaan bunyi yang sama atau fonemik[Nik Safiah Karim and etc. 2011. Tatabahasa Dewan: edisi ketiga. Dewan dan Pustaka Kuala Lumpur] . Akan dibincangkan Fonologi bahasa kadazandusun secara ringkas agar pembaca mendapat gambaran umum akan tatabahasa bahasa ini.

 Sistem ejaan 

Kadazandusun tidak mempunyai aksara asli yang diperturunkan oleh nenek moyang kepada generasi sekarang. Oleh yang demikian, Bahasa Kadazandusun hanya meminjam abjad roman sebagai wadah menyampaikan maklumat berbahasa kadazandusun kepada orang ramai. Oleh itu huruf (pimato) vokal dalam Bahasa Kadazandusun piawai hanya mengandungi empat jenis vokal iaitu /a/ /i/ /o/ dan /u/. Manakala vokal /e pepet/ dan /e taling/ adalah vokal pinjaman di mana digunakan dalam perkataan-perkataan pinjaman. Selain itu, terdapat juga 4 vokal panjang (Mora) dalam bahasa Kadazandusun yang boleh dilihat di bawah:

 aa  ii  oo  uu basaan  dii  roo  buuk baju, pakaian  partikel  dagu  buku

Pimato konsonan bahasa Kadazandusun pula berjumlah 21 iaitu 16 huruf adalah huruf konsonan asli dan 5 huruf lagi adalah huruf konsonan pinjaman. Antara konsonan asli Kadazandusun ialah /b/ /d/ /g/ /h/ /l/ /m/ /n/ /p/ /r/ /s/ /t/ /v/ /w/ /y/ dan /z/ manakala kosonan pinjaman pula ialah /c/ /f/ /j/ /q/ dan /x/. Walaupun bahasa Kadazandusun tidak mempunyai tulisan sendiri tetapi Dr. Mohd Zakaria Ilyas telah mencipta satu tulisan Kadazandusun yang dikenali sebagai Gagarit Abada do Kadazandusun (Tulisan Abada Kadazandusun).


 Sistem bunyi 
Sistem bunyi dalam Bahasa Kadazandusun ialah pada huruf /b/ dan huruf /d/. Huruf konsonan /b/ akan di bunyikan dengan dua cara iaitu plosive (letusan bibir) dan non-plosive (bukan letusan bibir) contohnya:

 Bunyi letusan bibir  Bunyi bukan letusan bibir liaḇas, bamḇan   boros, siriba jambu batu, butang  cakap, bawah

Dibawah pula adalah contoh bagi huruf konsonan /d/

 Bunyi letusan bibir  bunyi bukan letusan bibir sonḏulu, ḏokutul  doho, dila kuku, doktor  saya punya, lidah

 Morfologi 
Morfologi ialah lapangan ilmu bahasa yang mengkaji struktur, bentuk dan pengolongan kata. semua unit dalam unsur bahasa dipanggil sebagai morfem. Morfem ialah satu unit yang mencipta suku kata yang tertentu dan mempunyai maksud. Contoh:

 Dua morfem - monuat (moN + suat - menulis)
 morfem lebih daripada dua - songkopokidukarukan (soN + ko + po + ki + dukaruk + an - sembarang saja mencari sayur dukaruk)

Pengolongan kata dalam bahasa Kadazandusun boleh dipecahkan kepada:

 Boros Ngaran (Kata nama)
 Boros Maan (Kata kerja)
 Boros Ula (Kata adjektif)
 Boros Toguangon (Kata tugas)

 Boros Ngaran 
Pengolongan Boros Ngaran (Kata Nama) adalah kata yang digunakan untuk menamakan orang (tulun), binatang (tayam), tempat tinggal (kinoyonon) dan benda (kakamot). Boros Ngaran terbahagi kepada tiga jenis iaitu:

 Boros Ngaran Poimbida 
Boros Ngaran Poimbida (Kata Nama Khas) adalah merujuk kepada benda, orang, tempat tinggal dan kesatuan dengan ejaan pada awal huruf adalah huruf besar. Dibahagikan kepada dua iaitu Boros Ngaran Poimbida Poimpasi (Kata Nama Khas Hidup) dan Boros Ngaran poimbida au Poimpasi (Kata Nama Khas Tak Hidup). Contoh Boros Ngaran Poimbida Poimpasi ialah [tulun: Ahmad, Jamil, Ah Kong, Kuntagil] dan [tayam - Tompok, Putut, Yasu, Gompurak]. Manakala contoh Boros Ngaran Pombida Au Poimpasi pula ialah [kinoyonon - Kota Kinabalu, Kuala Lumpur, Bangunan Tun Mustafa] dan [Koisaan - KDCA, USDA, ASEAN] serta {kakamot - Parker, Proton Saga]

 Boros Ngaran Koizaai 
Boros Ngaran Koizaai (Kata Nama Am) ialah bersifat umum sifatnya. Dibahagi kepada dua iaitu Boros Ngaran Koizaai Abstrak (Kata Nama Am Abstrak) dan Boros Ngaran Koizaai Konkrit (Kata Nama Am Konkrit). Contohnya Boros Ngaran Koizaai Abstrak ialah [tinipi-mimpi, rusod-roh, pitimungan-persatuan, sunduan-semangat] manakala Boros Ngaran Koizaai Konkrit ialah [longon-tangan, lamin-rumah, bawang-sungai, rahat-laut]

 Boros Ponowoli Ngaran 
Boros Ponowoli Ngaran atau Kata Ganti Nama dibahagikan kepada dua iaitu Boros Ponowoli Ngaran Ponuduk (Kata ganti Nama tunjuk) dan Boros Ponowoli Ngaran sondii (Kata Ganti Nama diri). Boros Ponowoli Ngaran Ponuduk (Kata Ganti Nama Tunjuk) boleh dilihat jadual di bawah.

 Kata Tunjuk  Fungsi  Keterangan ino-itu  barang yang ditunjuk  barang yang dimaksudkan dekat dengan yang mendengar iti-ini  barang yang ditunjuk  barang yang dimaksudkan berada di tangan yang bercakap ilo-itu  barang yang ditunjuk  barang yang dimaksudkan berjauhan dengan yang bercakap dan mendengar huudi-itu  barang yang ditunjuk  barang yang dimaksudkan berjauhan dengan yang bercakap dan mendengar hino- sana  barang yang ditunjuk  barang yang dimaksudkan berjauhan dan tidak dilihat oleh yang bercakap tetapi berdekatan dengan yang mendengar hiri - sana  barang yang ditunjuk  barang yang dimaksudkan berjauhan dan tidak dilihat oleh yang bercakap dan mendengar hilo - sana  barang yang ditunjuk  barang yang dimaksudkan berjauhan yang bercakap dan mendengar hiti - sini  barang yang ditunjuk  barang yang dimaksudkan dekat dengan yang bercakap tetapi berjauhan yang mendengar

Boros Ponowoli Ngaran Sondii (Kata Ganti Nama Diri) boleh dibahagikan lagi kepada dua iaitu Boros ponowoli ngaran ponguhot (Kata ganti nama tanya) dan Boros ponowoli ngaran do tulun (Kata ganti nama orang). Contoh Boros ponowoli ngaran penguhot (Kata ganti nama tanya) ialah:

 Onu/Nunu = Onu mangan nu? (Anda buat apa?), Nunu ilo? (Apakah itu?)
 Isai = Isai ngaran nu? (Siapakah nama anda?)
 Nonggo = Nonggo tadon nu? (Anda dari mana?)

Boros ponowoli ngaran do tulun (Kata ganti nama orang) boleh dilihat dibawah:

 Merujuk kepada diri sendiri  merujuk kepada kata kerja  kepunyaan  kepemilikan yoku - I  oku - I  ku - my  doho - mine yato/iyahai - we  kito/yahai/ikoi - we  dato/dahai - our  dato/dahai - ours yotokou - we  tokou - we  tokou - our  dotokou - ours ika/ia' - you  ko/ia'   nu  dia'/dika ikoyu  kou  dikoyu  dikoyu isio - he  sio - his  disido  disido isido - she  sido  dosido  dosido yolo  yolo  diolo  diolo

 Boros Maan 
Boros Maan atau Kata Kerja dibahagikan kepada dua ketegori iaitu:

 Boros Maan Transitif 
Boros Maan Transitif (Kata Kerja Transitif) adalah kata kerja yang mempunyai objek. Dipecahkan kepada dua bahagian iaitu:

1. Boros Maan Transitif Aktif (Kata Kerja Transitif Aktif)

yakni kata kerja yng mempunyai imbuhan awalan moN-

Contoh:
 Manandang [menendang]
 Momuhu [mengutip, memungut]
 Monombir [menjahit]
 Momonsoi [membuat]

Poomitanan nuludanboros/contoh ayat:

 Manandang i Jamil do buul. [Jamil menendang bola.]
 Momuhu i John do pisa'. [John mengutip duit syiling.]
 Monombir i tama ku do gonob. [Emak saya menjahit kain sarung.]
 Momonsoi i tapa ku do tundalo. [Bapa saya membuat rambat.]

2. Boros Maan Transitif Pasif/Kata Kerja Transitif Pasif

Kata kerja yang mempunyai kata imbuhan sisipan -in-, contohnya:

 tinandang
 pinuhu
 tinombir
 winonsoi

Poomitanan nuludanboros/contoh ayat:

 Tinandang di Jamil ilo buul. [Bola itu ditendang oleh Jamil.]
 Pinuhu di John ilo pisa'. [Duit syiling itu dipungut oleh John.]
 Tinombir di tama ku ilo gonob. [Kain sarung itu dijahit oleh emak saya.]
 Winonsoi di tapa ku ilo tundalo. [Rambat itu dibuat oleh bapa saya.]

 Boros Maan Okon Transitif 
Boros Maan Okon Transitif (Kata Kerja Tak Transitif) ialah kata kerja yang tidak mempunyai objek. Terdapat dua jenis iaitu:

1. Boros Maan Okon Transitif kipomogonop/Kata Kerja Tak Transitif berpenyambut.

iaitu kata kerja yang mesti disertakan dengan kata penyambut untuk menjelaskan maksud ayat.

Poomitanan/contoh:

 Kiwaro Buuk Moral di Polina. [Polina ada sebuah Buku Moral.]
 Dumadi do mongingia' i Jamil. [Jamil menjadi seorang guru.]
 Mion i yaki id kampung. [Datuk tinggal di kampung.]

b. Boros Maan Okon Transitif aiso Pomogonop/Kata kerja Tak Transitif tiada kata penyambut.

 Mosik doungosuab. [bagun pagi.]
 Kongingis i Monika. [Monika tersenyum.]
 Mamanau isio. [dia berjalan.] - lelaki (he)
 Mambasa isido. [dia membaca.] - perempuan (she)

 Pananḏa Fokus 
Pananḏa Fokus (Penanda Fokus) berfungsi untuk menanda fokus dan masa.

a. Boros Maan Saabagi Pananda Fokus/Kata kerja sebagai Penanda Fokus.

Terdapat tiga fokus kekal iaitu:

 I momomonsoi/penerima  I noontok/yang terkena  I monorimo/yang menerima mamalapak - membelah  lapakon - dibelah  lapakan - akan dibelah momoli - membeli  ḇolion - dibeli  ḇolian - akan dibeli monomḇir - menjahit  tomḇiron - dijahit  tomḇiran - akan dijahit Mamalapak i Doni do sadur - Doni membelah buah tembikai  Lapakon di Doni ilo sadur - Buah tembikai itu dibelah oleh Doni  Lapakan di Doni i taki dau dilo sadur - Datuknya dibelahkan buah tembikai itu oleh Doni Momoli i Jon do sada - Jon membeli ikan  Bolion di Jon ilo sada - Ikan itu dibeli oleh Jon  Bolian di Jon i tina dau dilo sada - Emaknya dibelikan ikan itu oleh Jon

2. Boros Maan Sabaagi Pananḏa Timpu

Apa sahaja pekerjaan yang telah berlalu perlu ditambah sisipan -in- dan imbuhan lain mengikut fokus. Apa sahaja pekerjaan yang telah selesai perlu ditambah imbuhan awalan no-, noko- dan imbuhan ansipan no-...-an mengikut fokus. Contoh:

 I minomonsoi/penerima  I noontok/yang terkena  I monorimo/yang menerima Minamalangga - telah membersihkan  linanggaan - telah dibersihkan linanggaan - telah dibersihkan minomupu - telah mencuci  pinupuan - telah mencuci  pinupuan - telah mencuci minomoli - telah membeli  binoli - telah dibeli  binolian - telah dibeli Minamalangga yahai do natad lamin di Liza - Kami telah membersihkan halaman rumah Liza Linanggaan dahai o natad lamin di Liza - Halaman rumah Liza telah dibersihkan oleh kami  Linanggaan dahai i Liza do natad lamin - Halaman rumah milik Liza telah dibersihkan oleh kami

 Boros Ula 
Boros Ula (Kata Adjektif) terbahagi kepada sembilan kategori iaitu:

 Boros Ula Woyo 
Boros Ula Woyo atau Kata Adjektif keadaan. Contohnya (hanya menyenaraikan beberapa perkataan)

 Boros Ula Woyo  Melayu Olumis  cantik Olidas  sihat Otiil  nakal Atama  berani Ogingo  cantik osuau  peramah Aarau  tergesa-gesa Orosian  takut

 Boros Ula Warana 
Boros Ula Warana dan Kata Adjektif Warna (hanya menyenaraikan beberapa perkataan). (nota: dalam bahasa Kadazandusun tradisi warna diertikan sebagai 'wotik')

 Boros Ula Warana/Wotik  Melayu Opurak  putih Aragang  merah Oitom  hitam Otomou  hijau Obulou  biru buragang  merah jambu Osilou  kuning Obuhog  Kelabu

 Boros Ula Bontuk 
Boros Ula Bontuk atau Kata Adjektif Bentuk

 Boros Ula Bontuk  Melayu Obulugu'  bulat Alandui  bujur Okilong  bengkok opipi  nipis akampis  kempis alabi  leper alaab lebar

 Boros Ula Ponuku 
Boros Ula Ponuku atau Kata Adjektif Ukuran

 Boros Ula Ponuku'  Melayu Anaru  panjang Oniba'  pendek Akawas  tinggi, high Okoro'  kecil Osiriba  rendah Akapal  tebal Agayo  besar

 Boros Ula Timpu 
Boros Ula Timpu atau Kata Adjektif Waktu
 alaid-lama
 oruhai-sekejap
 totuong-malam
 wagu-baru
 nakalaid-sudah lama
 guugulu-dahulu
 konihab-semalam, kelmarin
 suab-esok
 sominggu-seminggu
 sangadau-sehari
 minsosodop-menjelang petang

 Boros Ula Poingkuro 
Boros Ula Poingkuro atau Kata Adjektif Bagaimana
 osiau-laju
 omio-lambat
 alaid-lama
 osikap-pantas
 oporokis-aktif
 aarau-tergesa-gesa
 atarang-jelas
 asaru-sering
 odomut-sangat perlahan

 Boros Ula Topurimanan 
Boros Ula Topurimanan atau Kata Adjektif Perasaan
 Oupus-kasih
 langadon-rindu
 ounsikou-gembira
 orosian-takut
 tuuhan-haus
 orohian-suka
 otogod-marah
 osianan-simpati
 tiodop-mengantuk
 tigiran-geram
 oinggorit-sengsara
 oudipon-letih, penat

 Boros Ula Sinodu 
Boros Ula Sinodu atau Kata Adjektif Jarak
 osomok - dekat
 osodu - jauh
 oruhai - sekejap; sebentar

 Boros Ula Popopurimanan 
Boros Ula Popopurimanan atau Kata Adjektif Pancaindera
 Oroso (rasa)

- aanau-tawar
- opoit-pahit
- oporot-kelat
- opoto-sedap
- oonsom-masam
- oosin-masin
- atauk-empuk
- ongorou-
- angaro-
- opodos-pedas

 Okito (dilihat)
- olumis-lawa
- araat-jahat
- awantang-kacak
- olundus-cantik
- borintik-pelbagai warna

 Orongou (didengar)
- olombou-garau
- agangau-bising
- oiyang-bergema

 osingud (dihidu)
- outong-bau busuk
- olonsi-hanyir
- olontu-seperti bau kencing
- oonsod-seperti bau kambing
- owongi-seperti berbau wangi

 Akama (disentuh)
- aparad-kasar
- alamou-licin
- okodou-keras
- oyopos-basah
- oromomol-lembut seperti agar-agar
- olomok-gemuk
- asagub-lembab
- olunau-licin berkilat

 Boros Toguangon 
Boros Toguangon (Kata Tugas) adalah kata yang tidak mempunyai maksud tetapi mempunyai tugas. Ia boleh dilihat daam frasa, klausa dan ayat.

 Boros Popionit 
Boros Popionit atau Kata penghubung

Poomitanan/contoh:
 mooi do - supaya, agar
 nung - jika
 toi ko' - ataupun
 toi - atau
 om - dan
 miampai - dengan
 tu' - kerana, sebab
 kokomoi - mengenai, berkaitan
 kumaa - kepada
 montok - pada
 id - di
 doid - di, pada, dalam
 maya - bersama; ikut; melalui

 Boros Kotigagan 
Boros Kotigagan (Kata Seru)

Poomitanan/contoh:

 Odoi!
 Aḏaḏa!
 Toi!
 Atukoi!
 Adii!
 Is!

 Boros Pongudio 
Boros Pongudio (Kata Tanya)

Poomitanan/contoh:
 nunu-apakah
 poingkuro-bagaimanakah (keadaan)
 songkuro-berapakah (nilai)
 soira-bilakah
 nonggo tiso-yang mana satu -which
 nokuro-kenapa
 isai-siapakah
 disai-siapakah (Barang kepunyaan) -whose
 id nonggo- dimanakah
 piro-berapakah (kuantiti)

 Boros Ponuhuan 
Boros Ponuhuan atau Kata Perintah

Poomitanan/contoh:

 Uhupai-tolong
 kada-jangan
 ngoyo-ambilkan
 akan-makanlah
 maai-cubalah
 inum-minumlah
 suang no-masuklah

 Boros Ponokodung 
Boros Ponokodung atau Kata Bantu

1. Boros Ponokodung Timpu/Kata Bantu Masa
 ka'a'aanu-baru sahaja diperolehi
 nokoumbal-telah pernah
 au po-belum pernah
 kakal po-masih

2. Boros Ponokodung Topurimanan/Kata Bantu Perasaan
 Mositi-mesti
 mumang-mahu
 milo-boleh
 kaanu-dapat
 kawasa - boleh

 Boros Pomogirot 
Boros Pomogirot atau Kata Penguat

Poomitanan/contoh:
 kopio-betul,benar
 tomod-sangat

 Boros Popoimagon 
Boros Popoimagon atau Kata Penegas.

Poomitanan/contoh:
 toi
 ii
 podii
 nodii
 dii
 nogi
 no
 di
 o
 do
Tidak dapat diterjemahkan kepada bahasa Melayu, maksud Kata Penegas di atas berdasarkan kepada pembentukan ayat keseluruhannya.

 Boros Pongilag 
Boros Pongilag atau Kata Nafi

Poomitanan/contoh:
 au
 amu
 okon ii
 tou
 inggaa
 uka

 Boros Popotopot 
Boros Popotopot atau Kata Pembenar

Poomitanan/contoh:
 oo'
 hoo
 ohoo
 oou
 otopot
 oguddi moti kopio
 ingkaa nogi ii

 Boros Ponuduk 
Boros Ponuduk atau Kata Tunjuk

Poomitanan/contoh
 Kotonobon-Barat
 Kosilahon-Timur
 Koibutan- Utara
 Kabaatan-Selatan
 sawat-atas
 susut- dibawah (almari, rumah, katil dll)
 timpak-atas (meja,dll)
 dohuri-belakang
 soribau-dipermukaan
 pisuk-sudut
 sampaping-di sebelah
 doumbangan-di hadapan
 pialatan-di antara
 disan-tepi
 nagas - tepi
 tanga-di tengah
 saralom-di dalam
 Boros Pongintaban 
Boros Pongintaban atau Kata Pembilang

Poomitanan/contoh:
 Pointantu ginumu/jumlah yang diketahui
-iso-satu
-duo-dua
-tolu-tiga
-apat-empat
-limo-lima

 Au Pointantu Ginumu/jumlah tidak ditentukan
-okuri-sedikit
-piipiro-beberapa
-ogumu-banyak

 tinimungan/kumpulan
-kotootolu
-koliilimo
-koduuduo
-kotuuturu'

 Pitongkiadon/jumlah berpisah

-sompopori-masing-masing
-soroisaan-masing-masing mendapat satu

 Kopomoogian/pembahagian
-piduoon
-pitoluon
-piapaton
-sopiduo
-pintangaon
-piiradon

 Pongintaban gontob
-kumoinsan-kali pertama
-kumoinduo-kali kedua
-kumointolu-kali ketiga

 Pamansayan Boros 
Pamansayan Boros atau Pembinaan ayat, dibahagikan kepada 4 iaitu

 Bontuk Boros mintootoiso 
Bontuk Boros mintootoiso atau Bentuk kata tunggal. terdapat kata tunggal satu suku kata, dua suku kata dan tiga suku kata atau lebih.

 V - o, i (satu suku kata)
 VV - oo', ii
 VK - om, id
 KV - no, di, nu, ku
 KVK - pen, nung
 KVV - daa, toi, dii
 KKV - pra
 KKVK - draf
 KVVK - laang, baas

 V + KV - oku, onu (dua suku kata)
 V + VK - oug
 V + KVK - asug
 VK + KVK - onsit, unsub
 KV + V _ tua', tuo, duo
 KV + VK - guas, siat, suat
 KV + KV - ngawi, kada, tana
 KV + KVK - sulap, tukad
 KVK + KV - bangku, modsu
 KVK + KVK - lampung, sandad, lampun
 KV + KVVK - basaan
 Kv + KVV - kiwaa

 V+KV+V - isai (tiga suku kata)
 KV+KV+V - butia
 KVK+KV+V - bumbua, rumbio
 KV+KV+KVK - tulanut, turiding
 KVK+KV+KVK - sundatang
 KV+KVK+KV - balanja, kulambu
 KV+KVK+KVK - buhangkut, sumandak

 Bontuk Boros Nosungku 
Bontuk Boros Nosungku atau Bentuk Kata Jamak. Berikut adalah kata berimbuhan pada perkataan 'babak' - 'pecah' yang akan mewujudkan 36 perkataan dan maksud baharu. Sebab itu jika mempelajari bahasa ini harus dalam komuniti penutur itu agar mudah mengetahui bagaimana setiap perkataan itu diguna pakai dalam pertuturan.

Poomitanan:

 babak - pecah
 ababak - akan/boleh pecah - breakable
 babakon - dipecahkan - to break
 babako - seruan untuk memecahkannya; pecahkan - instruction to break
 kababak - boleh memecahkan - can break down something
 kababakan - sebab untuk memecahkan - reason to break down
 kinababakan tempat dipecahkan - place where something broken
 mamabak - memecahkan - breaking down
 minamabak - orang yang memecahkan - someone who broke down something
 motikababak - hampir pecah - almost broken
 nababak - telah pecah - to have been broken
 nangababak - semuanya telah pecah - all have been broken down
 pamabakan - tempat untuk memecahkan - place to break down something
 pinamabakan - tempat sesuatu untuk dipecahkan - place where something have been broken (past tense)
 pinimbabakan - semuanya telah dipecahkan - all have been broken down
 obimbabak - mudah pecah. easy to break
 pamabak - sesuatu benda yg digunakan untuk memecahkan; pemecah
 papababak - sama dgn maksud 'mamabak' cuba digunakan untuk ditujukan kpd org ketiga.
 mokibabak - meminta bantuan untuk memecahkan sesuatu.
 monokibabak - bersama-sama orang lain meminta bantuan untuk memecahkan sesuatu.
 sibabak - teringin memecahkan; mahu memecahkan; mempunyai naluri untuk memecahkan sesuatu
 sambabak-babak - masing-masing memecahkan [utk ramai orang]
 sopibabak-babak - masing-masing memecahkan [utk dua orang]
 nokopibabak - pecah disebabkan terhantuk sesama
 nakababakan - sebab mengapa dipecahkan
 babakai - arahan untuk memecahkan
 pimbabakai - arahan untuk memecahkan [plural]
 minimbabak - telah memecahkan [masa kini/sekarang perlakuan dan dapat dilihat]
 ababakan - akan terkena serpihan [kaca, cermin dll]
 kapamabakan - sebab memecahkan sesuatu
 kinapamabakan - sebab memecahkan sesuatu [sudah berlalu - past tense]
 pamamabak - cara seseorang itu memecahkan sesuatu
 gampamabak - tukang pecahkan barang. tukang pemecah barang [cth: gelas, piring kaca dll]
 kababaabak - baharu saja pecah
 mogibabak-babak/ mogibaababak - saling memecahkan [utk ramai org]
 sangkababakan - sembarang ja memecahkan di mana-mana/ tak kira tempat
 mabak-babak - pecah secara berterusan

Poomitanan ayat/contoh ayat:

 Nababak no ilo lampung. [lampu itu telah pecah]
 Ababak moti ilo lampung nung aratu' no. [lampu itu akan pecah jika terjatuh]
 Babakon ku moti ilo galas nung amu ko popoolos doho. [Saya akan pecahkan gelas itu jika awak tidak meminjamkan kepada saya.]

 Posugkuon Gulu 
Posugkuon Gulu atau Imbuhan awalan

 Posugkuon Gulu do Boros Ngaran 
Posugkuon Gulu do Boros Ngaran atau Imbuhan Awalan Kata Nama

 doN - menerangkan tentang kepunyaan seperti doun [dounminamangun - Tuhan punya, dountulun - orang punya, dounsikul - sekolah punya]. Kadang-kadang ditulis seperti 'don' tetapi ejaan ini tidak diiktiraf sebagai ejaan piawai Kadazandusun.

 Ki - menunjukan ada atau mempunyai [kitanak - ada anak, kiwalai-ada rumah, kiparai - ada padi, kigandas - ada kudis]

 Posungkuon Gulu do Boros Maan 
Juga dikenali sebagai Imbuhan awalan kata kerja iaitu:

 ko - merujuk kepada pekerjaan seseorang [koipi - bermimpi, kaanu - mendapat, koirak - tertawa, kaakan - sudah makan]
 noko - merujuk pekerjaan yang telah selesai tetapi masih berterusan tanpa disengajakan. [nakaakan - termakan, nokoopi - tersimpan, nokotundok - terloncat]
 no - merujuk pekerjaan yang telah selesai tetapi kekal dikerjakan tanpa disenggajakan. [nobobog - telah terpukul, noomot - telah tertuai/terketam, naraag - telah dirosakkan, naawi - telah habis/selesai]
 o - menerangkan situasi pekerjaan. [abasa - boleh dibaca, osusui - boleh diceritakan, oboli - boleh dibeli, ogompi - boleh disimpan/dijaga]

 Posungkuon Gulu do Boros Ula 
Imbuhan awalan kata adjektif
 doN - menerangkan waktu -doung- [doungosuab-pagi, doungotuong-malam, doungadau-tengahari]. dibaca 'dong'.
 goN - menjelaskan ciri-ciri satu-satu hal. [godoot-gelojoh, gayamut-pengotor, gorongit-penjahat, guntalou-penakut]
 ko - menerangkan perubahan sesuatu ciri. [kopurak-telah menjadi putih, kanaru-telah menjadi panjang, kolombou-telah menjadi garau, kanawau-telah menjadi siang]
 noko - menjelaskan perubahan sesuatu sifat. [nokotomou - menjadi hijau, nakakawas-telah meninggi, nokolunau-telah menjadi bersih, nakaraat-telah menjadi jahat]
 no - menerangkan perubahan sesuatu sifat [noupus, nounsikou, nosuau]
 o - menjelaskan sesuatu ciri [orubat-betapa sayang, oniba-pendek, akawas-tinggi, opurak-putih]

 Posugkuon Dohuri do Boros Maan 
Posugkuon Dohuri do Boros Maan atau Imbuhan akhiran Kata Kerja.

 Posugkuon dohuri -ai atau Imbuhan akhiran -ai
 Berimbuhan  kata akar  maksud suatai  suat-tulis  (tolong) tuliskan purutai  purut-kutip  (tolong) kutipkan wansayai  wonsoi-buat  (tolong) buatkan ansakai  onsok-masak  (tolong) masakkan

 Imbuhan akhiran -an

 berimbuhan  kata akar  maksud putulan  putul-potong  akan dipotong ulakan  ulok-pijak  akan dipijak tanaman  tanom-tanam  akan ditanam suangan  suang-isi  akan diisikan

 Imbuhan akhiran -on
 berimbuhan  kata akar  maksud puhuon  puhu-pungut  dipungut tagadon  tagad-tebang  ditebang onsokon  onsok-masak  dimasak basaon  basa-baca  dibasa

 Imbuhan akhiran -o'
 berimbuhan  kata akar  melayu inumo'  inum-minum  minumlah, tolong minum imuhawo'  imuhau-sapu sapukan, tolong sapu akano'  akan-makan  makanlah intobo'  intob-kira  kirakan, tolong kira

 Posugkuon Dohuri do Boros Ula 
Posugkuon Dohuri do Boros Ula atau Imbuhan akhiran kata Adjektif

 Imbuhan akhiran -ai
 berimbuhan  kata akar  Melayu pianai  pian-perlahan  tolong perlahankan lagadai  logod-kuat  tolong kuatkan buluguai  bulugu-bulat  tolong bulatkan siahai  siau-laju  tolong cepat sikit

 Imbuhan akhiran -an
 berimbuhan  kata akar  Melayu garatan  gorot-kuatkan selera  kuatkan selera buluguan  bulugu-bulat  akan dibulatkan sikapan  sikap-cepat  cepatlah sikit gorisan  garis-garis  akan digariskan

 Imbuhan akhiran -on
 berimbuhan  kata akar  Melayu silohon  silou-kuning  dikuningkan langadon  langad-rindu  merindui noruon  naru-panjang  dipanjangkan togodon  togod-marah  dimarah

 Imbuhan akhiran -o'
 berimbuhan  kata akar  Melayu itomo'  itom-hitam  hitamkan togodo'  togod-marah  marahkan upuso'  upus-kasih  kasihkan, sayangkan, cintakan lumiso  lumis-cantik  cantikkan

 Posugkuon Dohuri do Boros Ngaran 
Posugkuon Dohuri do Boros Ngaran atau Imbuhan akhiran kata nama di mana terdiri daripada:

 Imbuhan akhiran -ai
Kata nama bertukar menjadi kata kerja apabila ditambah imbuhan akhiran -ai.
 Berimbuhan -ai  kata akar  Melayu tukadai  tukad-tangga  arahan untuk membuat tangga taapai  taap-atap  arahan untuk membuat atap oligai  tolig-dinding  arahan untuk membuat dinding rosukai  rasuk-baju  arahan untuk memakai baju

 Imbuhan akhiran -an
Kata nama bertukar menjadi kata kerja apabila ditambah imbuhan akhiran -an.
 berimbuhan -an  kata akar  Melayu umahan  umau-minyak  minyakkan woigan  waig-air  airkan; masukkan air telefonan  telefon  telefonkan; cuba telefon kipasan  kipas-kipas  kipaskan

 Imbuhan akhiran -on
Kata nama bertukar menjadi kata kerja setelah ditambah imbuhan akhiran -on.
 berimbuhan -on  kata akar  Melayu rosukon  rasuk-baju akan memakai baju gonobon  gonob-sarung  akan memakai sarung

 Imbuhan akhiran -o'
Kata nama bertukar menjadi kata kerja apabila ditambah imbuhan akhiran -o'.
 berimbuhan -o'  kata akar  Melayu gonobo'  gonob-sarung sarungkankosuto'  kasut  kasutkan; arahan memakai kasut

 Posugkuon Pangansip 
Posugkuon Pangansip ialah juga dikenali sebagai imbuhan apitan. Antara imbuhan apitan dalam bahasa Kadazandusun ialah:

 Posugkuon Pangansip Boros Maan 
Juga dikenali Imbuhan Apitan Kata Nama

 Imbuhan apitan Ko...ai
Menerangkan sesuatu kejadian masa yang tidak pasti.

 Imbuhan Apitan ko...ai  kata akar  Melayu koonsitai onsit-tindih  ditindih koiduai  idu-tinggal  ditinggalkan

 Imbuhan apitan ko...an
menjelaskan sesuatu perkara yang pasti
 Berimbuhan ko...an  kata akar  Melayu koihadan  ihad-nangis/menangis  sebab menangis koirakan  irak-tawa/ketawa  sebab ketawa koiduan  idu-tinggal  sebab meninggalkan

 Imbuhan apitan no...an
Menjelaskan sesuatu pekerjaan yang sudah berlaku.
 berimbuhan no..an  kata akar  Melayu nolihuan  lihu-lupa  telah dilupai nosuatan  suat-tulis  telah ditulis

 Imbuhan apitan o-...-an
Merujuk kepada sesuatu kejadian yang dihadapinya tetapi kejadian tersebut tidak dapat dipastikan.
 berimbuhan o...an  kata akar Melayu oiduan  idu-tinggal  akan ditinggalkan oupuan  upu  akan tertanggal, tercabut

 Imbuhan po-...-ai
Merujuk sesuatu arahan mengikut sebab yang pasti.
 popihidai  pihid-laap,kesat  minta dilaapkan (kepada) pogusaai  gusa-kejar  minta dikejarkan (kepada)

 Imbuhan po-...-an
Merujuk kepada tempat mengikut sebab yang pasti.
 berimbuhan po-...-an  kata akar  Melayu posowitan  sawit-sangkut  tempat untuk menyangkut potoidon  taid-gantung  tempat untuk mengantung

 Rujukan 
 tergolong dalam rumpun bahasa Austronesian
 kamusrungus
 Dusun Tindal
 Ethnologue
 A.L Glossens. 1924. Grammar and Vocabulary of the Dusun Language Journal. Singapore. The Nikvhodist Publishing House.
 Laura Robinson. 2005. Proto-Dusunic phonology and reconstructions. University of Hawai'i at Manoa.
 Nik Safiah Karim. Farid M. Onn. Hashim Haji Musa. Abdul Hamid Mohmood. 2011. Kuala Lumpur. Dewan Bahasa dan pustaka.
 Farid M. Onn. 1980. Aspects of Malay Phonology and Morphology: A Generative Approach. Bangi: UKM
 KDCA Association

 Nota kaki 

Kategori:Bahasa Kadazandusun
Kategori:Bahasa di Malaysia
Kategori:Bahasa di Sabah